Endagiriro ekutuusa ku nkambi y’amagye ey’e Makindye. Emkambi y’amagye ey’e Makindye esangibwa mu ggombolola y’e Makindye mu Kampala. Amakubo mangi agasobola okukutuusa ku nkambi eno. Avudde mu kibuga Kampala wakati, asobola okweyambisa oluguudo lwa Ben Kiwanuka Street, bw’atuuka ku nkulungo y’essaawa ya Kkwini, n’aleega buleezi ku luguudo lwa Queen’s Way okutuuka ku nkulungo y’e Kibuye. Wano awetera ku kkono n’ayambuka n’atuuka ku masaŋŋanzira g’enguudo okuli oludda e Makindye ku kkooti, oluva e Salaama, Oluva e Kibuye n’oludda e Lukuli-Naŋŋanda. Wano kwata ku ludda e Lukuli-Naŋŋanda era nga tonnavugako wadde ekitundu kya kkiromita, ojja kuba olaba enkambi eno ku mukono gwo ogwa ddyo.